עמיתי, חברי איל"ה שלום במשך יותר משנתיים עמלו חברי ועדת האתיקה של איל"ה וגיבשו מסמך עקרונות שאמור לשקף את עמדתינו, חברי איל"ה בנושא סבוך וחשוב : הזכות של גברים יחידניים או בזוגיות חד-מינית להיות הורים. אנחנו, העוסקים בטיפולי פוריות, מעניקים עזרה לכל מי שמתקשה להביא ילדים לעולם ראינו מחובתינו להתגייס ולפעול למען הגשמת חלומם של אותם הגברים. במשך כל התקופה הזאת חברי ועד האתיקה למדו את הנושא ואספו מידע רלוונטי ממומחים בארץ, בחו"ל, ראיינו אנשי אתיקה, פילוסופיה, משפט ורפואה כדי להגיע לנייר עמדה שיהיה מאוזן ולטובת כל הקהילות. העבודה היתה קשה והתוצאה שהתקבלה טובה אבל ספגה ביקורת לעיתים לא בלתי מוצדקת. מטרתנו הייתה ברורה, לייצר מסמך שיתן לגיטימציה לטיפול יחד עם הכלים הנחוצים להתמודדות עם הסוגיות שבמחלוקת. תוך כדי הכנת המסמך היה ברור שפותחים פתח לאי שוויון וחוסר איזון בין שתי הקבוצות הנזקקות ביניהם יש פער תדמיתי וחסר שוויון כלכלי :

נשים עם מחלת רקע או מצב אנטומי שלא מאפשר להם להרות וללדת ומאידך גברים בזוגיות. כחברה נאורה ורגישה לצרכים של כולם ניסינו למצוא את שביל האמצע ולתת פתרון מאוזן מבלי להפלות אף צד. לאור זאת אנחנו קוראים לשינוי החוק בעינין זה. אנו מדגישים כי מחובת המחוקק ומשרד הבריאות להקים מנגנון לפיו פתיחת אפשרות זו לא תפגע בנגישות הפונדקאות לנשים שהשתמשו בשירות זה עד כה מסיבות רפואיות. זאת ההזדמנות שלנו להודות לחברי ועדת האתיקה על ההשקעה והתוצאה המצוינת שמעמידה אותנו, האגודה הישראלית לחקר הפוריות בשורה אחת עם אגודות המובילות והנאורות של חברות הפוריות בעולם.

חברי וועד איל"ה